33. PROTOKOL O AKTIH IN POGODBAH, KI DOPOLNJUJEJO ALI SPREMINJAJO POGODBO O USTANOVITVI EVROPSKE SKUPNOSTI IN POGODBO O EVROPSKI UNIJI

VISOKE POGODBENICE SO SE –

OB UPOŠTEVANJU, da prvi odstavek IV-437. člena Ustave razveljavlja Pogodbo o ustanovitvi Evropske skupnosti in Pogodbo o Evropski uniji ter akte in pogodbe o njunih dopolnitvah ali spremembah,

OB UPOŠTEVANJU, da je treba pripraviti seznam aktov in pogodb iz prvega odstavka IV-437. člena Ustave,

OB UPOŠTEVANJU, da je treba vključiti vsebino določb člena 9(7) Amsterdamske pogodbe,

OB SKLICEVANJU na dejstvo, da Akt o volitvah predstavnikov Evropskega parlamenta s splošnimi neposrednimi volitvami z dne 20. septembra 1976 ostane v veljavi –

DOGOVORILE o naslednjih določbah, ki so priložene k Pogodbi o Ustavi za Evropo in Pogodbi o ustanovitvi Evropske skupnosti za atomsko energijo:

1. člen

(1) Razveljavijo se naslednji akti in pogodbe, ki so dopolnili ali spremenili Pogodbo o ustanovitvi Evropske skupnosti:

a) Protokol z dne 8. aprila 1965 o privilegijih in imunitetah Evropskih skupnosti, ki je priložen Pogodbi o ustanovitvi enotnega Sveta in enotne Komisije (UL L 152, 13.7.1967, str. 13);

b) Pogodba z dne 22. aprila 1970, ki spreminja nekatere proračunske določbe pogodb o ustanovitvi Evropskih skupnosti ter Pogodbe o ustanovitvi enotnega Sveta in enotne Komisije Evropskih skupnosti (UL L 2, 2.1.1971, str. 1);

c) Pogodba z dne 22. julija 1975, ki spreminja nekatere finančne določbe pogodb o ustanovitvi Evropskih skupnosti ter Pogodbe o ustanovitvi enotnega Sveta in enotne Komisije Evropskih skupnosti (UL L 359, 31.12.1977, str. 4);

d) Pogodba z dne 10. julija 1975, ki spreminja nekatere določbe Protokola o Statutu Evropske investicijske banke (UL L 91, 6.4.1978, str. 1);

e) Pogodba z dne 13. marca 1984, ki glede Grenlandije spreminja pogodbe o ustanovitvi Evropskih skupnosti (UL L 29, 1.2.1985, str. 1);

f) Enotni evropski akt z dne 17. februarja 1986 in 28. februarja 1986 (UL L 169, 29.6.1987, str. 1);

g) Akt z dne 25. marca 1993 o dopolnitvi Protokola o Statutu Evropske investicijske banke, ki pooblašča svet guvernerjev za ustanovitev Evropskega investicijskega sklada (UL L 173, 7.7.1994, str. 14);

h) Sklep Sveta 2003/223/ES v sestavi voditeljev držav ali vlad z dne 21. marca 2003 o spremembi člena 10.2 Statuta Evropskega sistema centralnih bank in Evropske centralne banke (UL L 83, 1.4.2003, str. 66).

(2) Amsterdamska pogodba z dne 2. oktobra 1997, ki spreminja Pogodbo o Evropski uniji, Pogodbe o ustanovitvi Evropskih skupnosti in nekatere z njimi povezane akte, se razveljavi (UL C 340, 10.11.1997, str. 1).

(3) Pogodba iz Nice z dne 26. februarja 2001, ki spreminja Pogodbo o Evropski uniji, pogodbe o ustanovitvi Evropskih skupnosti in nekatere z njimi povezane akte, se razveljavi (UL C 80, 10.3.2001, str. 1).

2. člen

(1) Ne glede na uporabo III-432. člena Ustave in člena 189 Pogodbe o ustanovitvi Evropske skupnosti za atomsko energijo predstavniki vlad držav članic v medsebojnem soglasju sprejmejo predpise, ki so potrebni za ureditev nekaterih posebnih težav Velikega vojvodstva Luksemburg, nastalih z oblikovanjem enotnega Sveta in enotne Komisije Evropskih skupnosti.

(2) Akt o volitvah predstavnikov Evropskega parlamenta s splošnimi neposrednimi volitvami, priložen Sklepu Sveta 76/787/ESPJ, EGS, Euratom (UL L 278, 8.10.1976, str. 1) ostane v veljavi v obliki, veljavni ob začetku veljavnosti Pogodbe o Ustavi za Evropo. Ta akt se zaradi uskladitve z Ustavo spremeni na naslednji način:

a) člen 1(3) se črta;

b) sprememba ne vpliva na slovensko besedilo;

c) v členu 6(2) se črtajo besede "z dne 8. aprila 1965"; besedi "Evropskih skupnosti" se nadomestita z besedama "Evropske unije";

d) v drugi alinei člena 7(1) se besede "Komisije Evropskih skupnosti" nadomestijo z besedama "Evropske komisije";

e) v tretji alinei člena 7(1) se besede "Sodišča Evropskih skupnosti ali Sodišča prve stopnje" nadomestijo z besedami "Sodišča Evropske unije";

f) v peti alinei člena 7(1) se besede "Računskega sodišča Evropskih skupnosti" nadomestijo z besedami "Računskega sodišča Evropske unije";

g) v šesti alinei člena 7(1) se besede "varuha človekovih pravic Evropskih skupnosti" nadomestijo z besedami "Evropskega varuha človekovih pravic";

h) v sedmi alinei člena 7(1) se besede "Evropske gospodarske skupnosti in Evropske skupnosti za atomsko energijo" nadomestijo z besedama "Evropske unije";

i) v deveti alinei člena 7(1) se besede "na podlagi Pogodb o ustanovitvi Evropske gospodarske skupnosti in Evropske skupnosti za atomsko energijo" nadomestijo z besedami "na podlagi Pogodbe o Ustavi za Evropo in Pogodbe o ustanovitvi Evropske skupnosti za atomsko energijo"; beseda "Skupnosti" pa se nadomesti z besedo "Unije";

j) v enajsti alinei člena 7(1) se besede "institucij Evropskih skupnosti ali z njimi povezanih specializiranih organov ali Evropske centralne banke" nadomestijo z besedami "organov, uradov in agencij Evropske unije";

k) alinee člena 7(1) postanejo točke a) do k);

l) v drugem pododstavku člena 7(2) alinei tega pododstavka postaneta točki a) in b);

m) v drugem pododstavku člena 11(2) se beseda "Skupnosti" nadomesti z besedo "Uniji"; beseda "določi" se nadomesti z besedami "sprejme evropski sklep in določi"; besedi "prejšnjim pododstavkom" pa se nadomestita z besedama "prvim pododstavkom";

n) v členu 11(3) se del stavka "brez poseganja v člen 139 Pogodbe o ustanovitvi Evropske skupnosti" nadomesti z besedami "ne glede na III-336. člen Ustave";

o) v členu 14 se besede "jih Svet na predlog" nadomesti z "Svet na pobudo", za besedo "sprejme" pa se doda naslednje besedilo "potrebne evropske uredbe ali sklepe".

--------------------------------------------------